Dave Matthews Band
Dave Matthews Band (DMB) — ამერიკული როკ-ჯგუფი, რომელიც ჩამოყალიბდა შარლოტსვილში (ვირჯინია, აშშ), 1991 წელს. ჯგუფის დამაარსებელი წევრები იყვნენ: მომღერალი, სიმღერების ავტორი და გიტარისტი დეივ მეთიუზი; ბას-გიტარისტი სტეფან ლესარდი, დრამერი/ბექ-ვოკალისტი კარტერ ბოფორდი და საქსოფონისტი ლეროი მური. ბოიდ ტინსლი ჯგუფს მოგვიანებით მევიოლინეს სახით დაემატა. მური 2008 წლის აგვისტოში ავტოავარიის შედეგად მიღებული ტრავმებით გარდაიცვალა. გრემის ჯილდოს მფლობელი ჯეფ კოფინი , ჯგუფიდან Béla Fleck and the Flecktones, იმ პერიოდიდან მის ადგილს იკავებს საქსოფონისტის ამპლუაში. რეშოუნ როსი და ტიმ რეინოლდსი აგრეთვე იქცნენ ჯგუფის ტურნეების მუდმივ მონაწილე მუსიკოსებად. 2009 წლის ალბომი Big Whiskey and the GrooGrux King (პირველი, ჩაწერილი მურის გარდაცვალების შემდეგ) მოხვდა Billboard 200-ის სიაში და კოლექტივს ზედიზედ რიგით მეხუთე #1 ალბომი შესძინა. მათი უკანასკნელი ალბომი Away from the World გამოვიდა 2012 წელს და ასევე მოხვდა Billboard-ის ჩარტის #1 პოზიციაზე.